Diari Oficial de la Generalitat Valenciana


Sumari del DOGV 9218, del 18-11-2021 (2021/11556)

RESOLUCIÓ de 16 de novembre de 2021, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9218

Data del DOGV
:   18-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11937


Data del document
:   16-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 16 de novembre de 2021, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2021/11625]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que aquelles conselleries que tinguen previst atorgar subvencions hauran d'elaborar, amb caràcter previ, un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents, i el contingut dels quals serà el determinat en la legislació bàsica estatal.  
  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, i s'hauran de supeditar, en tot cas, al compliment dels objectius d'estabilitat pressupostària.  
  
D'acord amb les previsions legals assenyalades, mitjançant Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023. No obstant això, amb la finalitat de pal·liar les conseqüències que les mesures adoptades per a afrontar la crisi sanitària ha ocasionat en determinats col·lectius, s'han produït modificacions pressupostàries acompanyades de la creació de noves línies de subvenció, entre les quals es troba una nova línia de concessió directa dirigida al col·lectiu d'artistes i personal tècnic de les arts escèniques, la música, les arts visuals i l'audiovisual i altres activitats culturals suspeses o reduïdes a conseqüència de la Covid-19. Aquesta nova línia, de conformitat amb la normativa anteriorment citada, ha de ser objecte d'incorporació en el Pla estratègic de subvencions de la Conselleria amb l'objectiu que aquest document oferisca tota la informació relativa a l'activitat subvencional de la Conselleria de manera completa i integrada, per tal d'afavorir la informació a la ciutadania i la transparència en la gestió.  
  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 173/2020, de 24 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport, mitjançant la inclusió d'una nova línia en el capítol referit a la Direcció General de Cultura i Patrimoni d'acord amb el detall que figura com a annex únic.  
  
València, 16 de novembre de 2021.- El conseller d'Educació, Cultura i Esport: Vicent Marzà i Ibáñez.  
  
  
  
ANNEX ÚNIC  
Modificació del Pla estratègic de subvencions 2020-2023  
  
S'inclou en el Pla estratègic de subvencions de la Conselleria d'Educació, Cultura i Esport 2020-2023 en el capítol referit a la Direcció General de Cultura i Patrimoni una línia de subvenció en els termes següents:  
  
OBJECTIU ESTRATÈGIC 4  
Fomentar la presència d'associacions, fundacions i entitats en la vida cultural valenciana, com a mitjà per a millorar la participació i l'accés a la cultura i formació dels seus agents.  
  
Secció 03  
Programa 454.10  
Línia de subvenció: codi: S1040  
Denominació: ajudes al personal artístic i tècnic de les arts escèniques, la música, les arts visuals i l'audiovisual i altres activitats culturals suspeses o reduïdes com a conseqüència de la Covid-19  
  
Forma de concessió: concessió directa  
Persones beneficiàries: artistes i personal tècnic de les arts escèniques, la música, l'art visual i l'audiovisual  
Descripció i finalitat: concessió directa d'ajudes al personal artístic i tècnic de les arts escèniques, la música, les arts visuals i l'audiovisual i altres activitats culturals que desenvolupen les seues activitats en l'àmbit competencial de la Comunitat Valenciana i que per raó de la crisi sanitària ocasionada per la Covid-19 en la Comunitat Valenciana, han patit una reducció dràstica i involuntària dels seus ingressos econòmics.  
  
1. Àrees de competències afectades i sectors cap als quals es dirigeixen les ajudes:  
- Promoció, difusió, protecció i foment de la política cultural valenciana, així com les activitats de creadors/ores i artistes.  
- Proposta i gestió d'ajudes i subvencions dins de l'àmbit competencial de la Direcció General de Cultura i Patrimoni.  
2. Objectius i efectes que pretenen amb la seua aplicació:  
- Contribuir en el finançament de l'organització d'activitats en matèria cultural valenciana.  
3. Mecanisme:  
- Concessió directa i instrumentada mitjançant resolució de l'òrgan competent.  
4. Delimitació de les línies bàsiques de les bases reguladores:  
- Tramitació del pertinent procediment fins a arribar a la resolució, compliment de les obligacions legals i establides en la resolució i justificació de la realització de les activitats.  
5. Calendari:  
- Fins al 31 de desembre de cada any.  
6. Termini necessari per a la seua consecució:  
- Anual  
7. Despeses previsibles per a la seua realització i fonts de finançament:  
- 5.000.000 euros.  
8. Pla d'acció:  
- Anual  
9. Indicadors de seguiment i avaluació:  
- Percentatge d'execució de la subvenció.